section_heading: Životopis
paragraph_text: Već kao tinejdžerica postizala je zapažene rezultate na natjecanjima mladih pop pjevača. Nakon završenog studija American College for Management and Technology u Dubrovniku kreće u Njemačku gdje pod etiketom Clubware Recordsa 2001. godine izdaje prvi singl Feels Like Heaven. Nakon visokog plasmana na show-u Deutschland sucht den Superstar te pobjede na prvom Hrvatskom idolu potpisuje ugovor s izdavačkom kućom Croatia Records. Od tada je izdala prvi hit singl Treba mi snage za kraj te nedugo zatim i svoj prvi album Žanamari. 2005. godine nastupila je na Dori s pjesmom Kako da te volim, 2006. izvodeći singl Ljubav za jednu noć, dok na istom natjecanju 2007. godine nastupa s pjesmom Jedino moje prvi put kao kantautorica. Singlovima Da mi daš još samo jednu noć (CMC Festival, 2008.), Ljubav (CMC Festival, 2009) te Crni leptire s kojim konkurira na 14. Hrvatskom radijskom festivalu, najavila je glazbeni preokret u pop-rock pravcu.